b'\n_START_ARTICLE_\nSamarska kultura\n_START_PARAGRAPH_\nSamarska kultura je bronastodobna arheolo\xc5\xa1ka kultura v severni Mezopotamiji, ki je cvetela v obdobju pribli\xc5\xbeno 5500\xe2\x80\x934800 pr. n. \xc5\xa1t.. V zgodnjem ubaidskem  obdobju se delno prekriva s hasunsko kulturo. Samarsko materialno kulturo so prvi\xc4\x8d prepoznali med izkopavanji nem\xc5\xa1kega arheologa Ernsta Herzfelda na najdi\xc5\xa1\xc4\x8du v Samari. Druga najdi\xc5\xa1\xc4\x8da samarske kulture so v Tell Shemshari, Tell es-Sawwanu in Yarim Tepeju._NEWLINE_V Tell es-Sawwanu so odkrili dokaze o namakanju zemlje, kar ka\xc5\xbee na uspe\xc5\xa1no in ustaljeno kulturo z visoko organizirano dru\xc5\xbebeno strukturo. Samarska kultura je prepoznavna predvsem po fino izdelani keramiki, okra\xc5\xa1eni s stiliziranimi \xc5\xbeivalmi, vklju\xc4\x8dno s pticami, in geometrijskimi liki na temnih ozadjih. Na Bli\xc5\xbenjem vzhodu zelo raz\xc5\xa1irjeno lon\xc4\x8denino z relativno enotnim slogom so prvi\xc4\x8d prepoznali v Samari.  _NEWLINE_Samarska kultura je bila predhodnica mezopotamske ubaidske kulture.'